Document ID: 32000D0390

Απόφαση της Επιτροπής
της 7ης Ιουνίου 2000
με την οποία αναγνωρίζεται, καταρχήν, ότι είναι πλήρεις οι φάκελοι που υποβλήθηκαν για λεπτομερή εξέταση ενόψει της ενδεχόμενης καταχώρησης της δραστικής ουσίας EXΡ60707B (acetamiprid) στο παράρτημα Ι της οδηγίας 91/414/ΕΟΚ του Συμβουλίου όσον αφορά τη διάθεση φυτοπροστατευτικών προϊόντων στην αγορά
[κοινοποιηθείσα υπό τον αριθμό Ε(2000) 1562]
(2000/390/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, για τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/80/ΕΚ της Επιτροπής(2), και ιδίως το άρθρο 6 παράγραφος 3,
Εκτιμώντας τα ακόλουθα:
(1) Η οδηγία 91/414/ΕΟΚ (καλούμενη στο εξής "η οδηγία") προβλέπει την κατάρτιση κοινοτικού καταλόγου δραστικών ουσιών των οποίων η ενσωμάτωση σε φυτοπροστατευτικά προϊόντα επιτρέπεται.
(2) Στις 22 Οκτωβρίου 1999 υποβλήθηκε φάκελος για τη δραστική ουσία EXΡ60707B (acetamiprid) στις ελληνικές αρχές, εκ μέρους της Nisso Chemical Europe GmbH.
(3) Οι εν λόγω αρχές γνωστοποίησαν στην Επιτροπή τα αποτελέσματα μιας αρχικής εξέτασης του φακέλου για να εξασφαλιστεί ότι παρέχονται όλες οι πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας. Συνεπώς, σύμφωνα με το άρθρο 6 παράγραφος 2, ο αιτών υπέβαλε τον φάκελο στην Επιτροπή και στα άλλα κράτη μέλη.
(4) Ο φάκελος για την ουσία EXΡ60707B (acetamiprid) παραπέμφθηκε στη μόνιμη φυτοϋγειονομική επιτροπή στις 22 Φεβρουαρίου 2000.
(5) Στο άρθρο 6 παράγραφος 3 της οδηγίας απαιτείται επίσημη επιβεβαίωση κοινοτικό επίπεδο ότι κάθε φάκελος πληροί τις απαιτήσεις για τις πληροφορίες που προβλέπονται από το παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας.
(6) Η εν λόγω επιβεβαίωση είναι αναγκαία για να καταστεί δυνατή η λεπτομερή εξέταση του φακέλου και να επιτραπεί στα κράτη μέλη να χορηγήσουν προσωρινή άδεια για φυτοπροστατευτικά προϊόντα που περιέχουν τη σχετική δραστική ουσία εφόσον πληρούνται οι όροι που καθορίζονται στο άρθρο 8 παράγραφος 1 της οδηγίας, και ιδίως όσον αφορά την υποχρέωση λεπτομερούς αξιολόγησης της δραστικής ουσίας και του φυτοπροστατευτικού προϊόντος με βάση τις απαιτήσεις που ορίζονται στην οδηγία.
(7) Η εν λόγω απόφαση δεν προδικάζει το ενδεχόμενο να απαιτηθούν επιπλέον δεδομένα ή πληροφορίες από τον αιτούντα προκειμένου να διευκρινιστούν ορισμένα σημεία του φακέλου. Η απαίτηση του κράτους μέλους εισηγητή υποβολής συμπληρωματικών στοιχείων τα οποία είναι αναγκαία για τη διασάφηση του φακέλου δεν επηρεάζει την προθεσμία για την υποβολή έκθεσης που αναφέρεται στην αιτιολογική σκέψη 9 κατωτέρω.
(8) Τα κράτη μέλη και η Επιτροπή συμφώνησαν ότι η Ελλάδα θα πραγματοποιήσει λεπτομερή εξέταση για τον φάκελο που αφορά την ουσία EXΡ60707B (acetamiprid).
(9) Η Ελλάδα θα γνωστοποιήσει στην Επιτροπή τα συμπεράσματα των εξετάσεών της, τα οποία θα συνοδεύονται ενδεχομένως από συστάσεις για την καταχώρηση ή την μη καταχώρηση της ουσίας αυτής, καθώς και από συναφείς όρους, το συντομότερο δυνατό και το αργότερο εντός ενός έτους από την ημερομηνία δημοσίευσης της απόφασης.
(10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο ακόλουθος φάκελος ικανοποιεί, καταρχήν, τις απαιτήσεις όσον αφορά τα δεδομένα και πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
ο φάκελος που υποβλήθηκε από την Nisso Chemical Europe GmbH στην Επιτροπή και στα κράτη μέλη με σκοπό την καταχώρηση της δραστικής ουσίας EXΡ60707B (acetamiprid) στο παράρτημα Ι της οδηγίας 91/414/ΕΟΚ και ο οποίος παραπέμφθηκε στη μόνιμη φυτοϋγειονομική επιτροπή στις 22 Φεβρουαρίου 2000.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 7 Ιουνίου 2000.

Labels: 0
3
6